Fyrsta formlega sprenging Vaðlaheiðarganga var síðastliðinn föstudag þegar Sigmundur Davíð Gunnlaugsson , forsætisráðherra , ýtti á sprengjuhnappinn . Eins og áður hefur verið greint frá munu Vaðlaheiðargöng tengja saman Eyjafjörð og Fnjóskadal . Göngin sjálf verða tæpir 7,2 km , með vegskálum verða þau 7,5 km . Heildarlengd tengivega beggja megin ganganna verður 4,1 km . Gert er ráð fyrir að út úr Vaðlaheiðargöngum verði ekið á bilinu 30 til 40 þúsund vörubílsförmum af efni og í sprengingarnar má ætla að fari um 1000 tonn af sprengiefni .